
Parlamentul  României

Camera Deputaţilor

Comisia pentru muncă şi protecţie socială

Nr.27/217/18.06.2007
R A P O R T

asupra propunerii legislative pentru modificarea şi completarea art.48² alin (1) din Legea nr. 19/2000 privind sistemul public de pensii şi alte drepturi de asigurări sociale
1. În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. Plx 330 din 2 mai 2007, cu dezbaterea pe fond în procedură obişnuită, a propunerii legislative pentru modificarea şi completarea art.48² alin (1) din Legea nr. 19/2000 privind sistemul public de pensii şi alte drepturi de asigurări sociale.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.1814/27.12.2006)

· avizul favorabil al Consiliului Economic şi Social (nr.2956/11.12.2006)
· avizul negativ al Comisiei pentru buget, finanţe şi bănci (nr.290/14.05.2007)
· avizul negativ al Comisiei juridice, de disciplină şi imunităţi (nr.537/14.05.2007)
· avizul favorabil al Comisiei pentru egalitatea de şanse pentru femei şi bărbaţi (nr.173/16.05.2007)

· punctul de vedere negativ al Guvernului (nr.111/12.01.2007).
Propunerea legislativă are ca obiect de reglementare modificarea şi completarea art.48² alin (1) din Legea nr. 19/2000 privind sistemul public de pensii şi alte drepturi de asigurări sociale, în sensul creării posibilităţii de a se pensiona mai devreme cu unul sau doi ani decât vârsta standard de pensionare şi pentru femeile care au născut şi crescut copii cu handicap până la vârsta de 10 ani.
Comisia propune Plenului Camerei Deputaţilor respingerea iniţiativei legislative întrucât prin Ordonanţa de urgenţă a Guvernului nr.14/7.03.2007 privind protecţia şi promovarea drepturilor persoanelor cu handicap, a fost rezolvată problema cuprinsă în prezenta propunere legislativă.
2. Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată.

3. La dezbaterile care au avut loc în şedinţa comisiei din 12 iunie 2007 a participat, în conformitate cu prevederile art.55 din Regulamentul Camerei Deputaţilor, republicat:

· D-na Georgeta Bratu – Director - Ministerul Muncii, Familiei şi Egalităţii de Şanse
4. La lucrările comisiei au fost prezenţi 17 deputaţi, din totalul de 19 membri ai comisiei.

Raportul comisiei a fost adoptat cu  unanimitate de voturi. 

5. Propunerea legislativă a fost respinsă de Senat în şedinţa din 26 aprilie 2007.
6. Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 

